Min lille store have: oktober 2014
Nu har jeg ikke haft bøvl med ryggen i over et år...og så, igår, da jeg lige skulle bukke mig og tage noget ud ad fryseren...hvad sker der så?? AV!
Heldigvis lader det til, at det er en mild omgang, sammenlignet med tidligere rygsmerter, men ikke desto mindre er det møgirriterende.
Til forskel fra tidligere, hvor jeg så måtte undlade at få lavet noget som helst - både i huset og i haven - er jeg så heldig, at manden ikke har dårlig ryg... :)
Derfor har jeg alligevel fået lagt de godt 500 løg, jeg havde liggende i skuret her til formiddag... Manden fyldte jord i krukker/spande og satte dem op i et højbed; jeg puttede løg i, hvorefter manden fyldte op med jord.
Ovenfor ses hvordan der var fyldt godt op med krukker og spande - efter løglægningen og nedenfor efter krukker/spande var blevet fordelt rundt omkring.
Det ser lidt voldsomt ud, men det er meningen, at en del af løgplanterne skal sættes ud i haven...der er bare ikke plads lige nu, pga. stadigt blomstrende sommerblomster - derfor løsningen med spande.
Til sidst et par billeder af min rådhusvin, der nu er fire år gammel og endelig begynder at ligne noget.
Nu gælder det så lidt oprydning af det store skur, hvilket er meget tiltrængt...! Håber manden har energi nok :) Jeg kan jo kun stå og kommentere...
Indsendt af Esther - Min lille store have kl. 13.27 Ingen kommentarer:
Etiketter: efterårsoprydning, klatreplanter, løgplanter, parforhold, rygproblemer
Det er ikke sådan, når en ferie slutter og hverdagen begynder igen...men jeg kan da røbe, at vi stadig er meget, meget glade for soveværelsets nye farver og indretning :)
I morgen har vi planlagt en del udendørs-aktiviteter (haven), men det lader til de har lovet regnvejr over de østlige egne :(, så måske vi må finde på indendørs sysler i stedet for, indtil det bliver tørvejr.
Det irriterer mig, at vejret måske ikke er med os, for vi skulle både nå at få arbejdet lidt videre med mistbænkene, få sat et clematisstativ op, få klaret den sidste oprydning af køkkenhaven og ikke mindst, at få lagt de der 500 løg, der stadig mangler at blive lagt...
Nå, jeg krydser fingre for at vi når det hele i løbet af weekenden.
Etiketter: efterår, indretning af hjemmet, vejret, weekend/fridag
...men det tager altså sin tid.
Vi fik købt nogle pæne sengelamper tidligere i dag. Det burde jo så ikke tage særlig lang tid at få sådan to sat op...haha...vi blev klogere, blev vi.
Vi opdagede nemlig ved udpakningen, at der slet ikke fulgte ledning med lamperne, så manden måtte lige endnu en tur i byggemarkedet og indkøbe ledning, stikdåser, afbryderknapper osv....og så kunne vi ellers gå i gang med at samle dem.
Første lampe er nu sat op, om lidt kommer den anden op, så skal det gamle spejl (af min fasters) sættes op og til sidst den lille knagerække....og så er vi færdige for nu.
Væggene er stadig uden udsmykning, men vi skal først finde de rigtige billeder, så der går nok lige nogle uger...(så er der også håb om jeg er kommet videre med sengetæppet...det sengetæppe jeg påbegyndte for 3½ år siden!)
Færdige eller ej, så er der ingen tvivl om at vi begge er meget tilfredse med resultatet af vores anstrengelser; det er dælme blevet godt.
Indsendt af Esther - Min lille store have kl. 18.34 2 kommentarer:
Etiketter: efterår, efterårsferie, indretning af hjemmet, projekter
den sidste pensel rengjort
døren sat på hængsler
persienner hængt op
den ny lampe kommet op
gardiner hængt op
gulvet vasket...
...så nu kan vi snart flytte ind i soveværelset igen.
Det bliver dog efter aftensmaden...vi er sultne...og først lige gået i gang med madlavningen.
P.S. Kameraet gengiver ikke farverne helt korrekt.
Indsendt af Esther - Min lille store have kl. 19.46 4 kommentarer:
...fiskene er han dog stadig forbløffende ligeglad med...
Indsendt af Esther - Min lille store have kl. 14.59 6 kommentarer:
Etiketter: akvarium, fotos, Katte
Det skrider planmæssigt fremad, malerarbejdet i soveværelset, men det tager sin tid, da vi som bekendt maler med tre forskellige farver...ergo skal den ene væg tørre så meget op (efter 2. gang maling) at vi kan sætte tape på væggen, før næste væg kan males.
Døren har fået første gang maling på den ene side.
Alle fire vægge har nu fået deres to gange maling, sidste gang i går aftes, så i dag er "tørre-dag", hvilket var planlagt fra starten, da manden skulle på job i dag - og det alt andet lige er sjovere at være to om at male.
I morgen skal vi "lappe".. (Selvom vi gør os umage, er vi jo ikke professionelle malere, så der er et par småfejl, der lige skal rettes...) og døren skal males to gange på den anden side...ligesom vi så skal i gang med fodlister og dørkarme...ergo skal der tapes igen.
Det lille ikke-mere-så-hvide sengebord har fået farve, så det også ser "nyt" ud:
Hvis alt går som vi har planlagt, så bliver vi færdige med at male i morgen aften og så skal rummet tørre hele onsdagen, så vi kan flytte ind torsdag (og få vores stue "tilbage".)
Vi er forøvrigt så begejstrede for vores farvevalg, at vi har besluttet, at krearummet/kontoret også skal have de samme farver, når det skal males i juleferien...(så får vi også brugt al malingen...!)
Så er den her - endelig - efterårsferien :)
Fik hentet farvekort i dag, så vi kunne få valgt farver, der skal indkøbes i morgen.
Nu er Ipaden ikke særlig god til at gengive farver....men det kan forhåbentlig ses, at vores farvevalg er tre forskellige farver i lyse, grønne og blå nuancer.
Jeg har næsten altid blot haft hvide vægge (eneste undtagelse er to solgule soveværelser) men nu skal der ske noget nyt, i hvert fald i soveværelset, hvor vi er enige om at de blå og grønne farver skal dominere.
Når resten af husets rum skal males bliver farven....hvid :) Det må være nok med sprælleri i et rum.
Indsendt af Esther - Min lille store have kl. 22.13 2 kommentarer:
Etiketter: efterårsferie, farver, ferie, indretning af hjemmet, projekter
...og den er tiltrængt, så jeg er glad for den begynder allerede i morgen eftermiddag :)
Det bliver forøvrigt den første efterårsferie, hvor jeg slet ikke bruger tid på skolearbejde - dét bliver nyt.
Til gengæld har vi ret mange ting på to-do-listen herhjemme:
maling og nyindretning af soveværelset (Hele huset skal have en omgang, men vi tager et værelse ad gangen)
færdiggørelse af mistbænkene
opsætning af clematisstativ på mur
plantning af clematis
plantning af andre planter
oprydning af det store skur
Derudover skal vi nyde at have ferie, have god mad og se gode venner...så lad os nu se, hvor meget vi når af ovenstående liste udover første punkt... ;)
Quintus hygger sig i en papirspose.
Etiketter: efterårsferie, efterårsoprydning, have, hus, indretning af hjemmet, Katte
Beklager, men her kommer lige endnu et indlæg om akvariet...men det er kun fordi jeg ikke har kunnet komme på et haverelateret emne...! ;)
Som barn havde jeg akvarium i et par år (60 l) og igen i starten af 20erne (200 l), hvor min daværende mand var vild med at have akvarium.
Jeg havde ikke troet, at jeg nogensinde skulle have akvarium igen....og da slet ikke, at jeg igen ville blive interesseret i akvariefisk, men min gamle interesse er altså vågnet op. (Jeg foretrækker dog bare at kigge på fiskene og evt. fodre dem...så må manden tage sig af det praktiske såsom rengøring, filter, temperatur osv.. - det gør han dog også gerne.)
Især interesserer det mig at fotografere fiskene, men, at kunne tage ordentlige billeder af samtlige fiskearter - med en Ipad - kræver noget træning, i særdeleshed når det gælder de aktive fisk...
Scalarerne er rimelig nemme at forevige...
Det samme er pansermallerne i forgrunden, da de ofte ligge stiller...hvilket man ikke kan sige om de røde neonfisk i baggrunden...)
Den mest livlige fisk er denne malle (som vi har to styk af), som flintrer rundt for et godt ord...tror jeg har taget mindst tyve fotos....disse blev de bedste!
En af mine absolutte yndlings-akvariefisk er pragtsmerlingen, som er lige så aktiv som mallen ovenfor, men som dog bevæger sig lidt langsommere...
Til gengæld er det ret nemt at tage fotos af akvariets to store maller - her den store af dem.
Maller har altid haft min interesse...jeg har dog aldrig før haft så store krabater. Den store er omkring 26 cm lang, den "lille"...omkring 24 cm.
Jeg synes ikke den er særlig pæn, kan meget bedre lide pansermallernes udseende, men den er meget interessant at kigge på...
...især når den rasper ruden fri for alger...som nedenfor:
...og nu må jeg hellere stoppe igen...det er trods alt mest en haveblog det her ,)
Indsendt af Esther - Min lille store have kl. 21.46 2 kommentarer:
Etiketter: akvarium, fotos
I dag måtte jeg arbejde selv i køkkenhaveafdelingen, da manden havde andre ærinder at klare.
Synes ikke jeg nåede særlig meget, men lidt er jo bedre end ingenting - og rent tidsmæssigt tog det nu adskillige timer...4-5 timer brugte jeg.
Flisegangen er blevet luget...hvilket pyntede ganske enormt!
De sidste spande med tulipan- og krokusløg (der har stået i højbedene) er blevet tømt og løgene puttet i potter/tønder. Nu er jeg ret sikker på, der ikke gemmer sig flere spande/potter med "gamle løg" - det er virkelig skønt endelig at have fået dem lagt i krukker.
Om 8-10 dage kommer mine 445 løg fra bulbi, så er det godt at have fået lagt alle andre løg inden. (Okay, mangler faktisk at få lagt nogle allium...men dem vil jeg gerne have i et bed, skal bare lige finde pladsen først ;) !)
Disse to tønder, som jeg vist har haft i 10-11 år, er blevet flyttet hen ved siden af regnvandstønden, hvor de står rigtig godt i forhold til deres tidligere plads.
Der er lagt løg i begge to og så tænker jeg at blomsterkarse skal afløse, når løgene begynder at visne ned.
Jeg fik fyldt et par krukker mere med løg og fik flyttet de færdige krukker om til indgangsstien, så de er klar til foråret.
Etiketter: efterår, efterårsoprydning, have, krokus, køkkenhave, løgplanter, tulipaner
Pyh, det tager sin tid at få ryddet op i køkkenhaveafdelingen, men vi fik da taget et ordentlig nap derude i dag.
Resten når vi, forhåbentlig, i morgen, hvor der dog også er andre ting på programmet. Vi må se... ellers er der jo en efterårsferie meget snart....allerede fra torsdag eftermiddag :)
At få en opryddet køkkenhaveafdeling glæder jeg mig meget til, under alle omstændigheder. Det har længe irriteret mig, at der var så rodet, så det er skønt at vi nu får gjort noget ved det.
Som det kan ses, er vi ikke færdige endnu, men vi nåede ikke mere pga. det tiltagende mørke.
For udenforstående ser det næppe ud af særlig meget, men vi er faktisk nået langt.
Billederne er forøvrigt lidt utydelige pga. det svindede lys.
Det sidste vi fik klaret inden vi gik ind, var at få stablet alle disse plasticpotter, og lagt dem i flamingokasserne, så højbedene igen er tomme.
Her ses området ved regnvandstønden FØR....(billedet taget for et par dage siden)
...og EFTER...
Under tømningen af diverse potter og spande fandt vi jo også et hav af løg....dem begyndte jeg at få lagt i krukker.....men jeg løber snart tør for potter...så...
...enten skal jeg ud og købe flere krukker eller også lægge løgene, der snart ankommer fra bulbi i sorte plasticspande.
Jeg tror det bliver spandene...så skal de bare stå bagerst.
Det er jo meningen, at løgene skal sættes ud i bedene...hvis jeg ellers kan finde plads til dem, og så vil det da være spild af penge at investere i flere krukker... ;)
Etiketter: efterår, efterårsoprydning, køkkenhave, løgplanter
Langsomt men sikkert, begynder der at komme skik på hele haven.
Her er det den del af surbundsbedet, hvor jeg fik fjernet nogle grimme buske. Nu har jeg sat, foreløbigt to sommerfuglebuske, der under alle omstændigheder skulle flyttes fra et andet bed, hvor de var blevet for store.
Her kan de få lov til at vokse sig store og smukke (dog er tanken at være efter dem med saksen, så de ikke breder sig uhæmmet ind over bedet.)
Der er også smidt et hulens bunke af de løg jeg har haft i højbedene, sikkert for mange, men så må jeg flytte rundt på dem til foråret, hvis det ser tosset ud.
Fuglebedet (forøvrigt lavet af min veninde) er blevet flyttet til forhaven, hvor også fuglehus og fuglefodrings-aggregater befinder sig.
Etiketter: have, løgplanter, surbundsbed, tulipaner
På trods af vi nu er i oktober, er der stadig pænt med farver i haven - så jeg greb Ipad'en og gik ud for at forevige haven lige nu...både det der stadig blomstrer og de første efterårstegn.
Først efterårstegnene.... er helt vild med min rådhusvin, der endelig har fået gang i vokseriet denne sommer.
Som sagt er der stadig mange blomster i haven.
De blå/lilla/rosa farver dominerer tydeligvis.
Har også fået lagt nogle løg i krukker....til næste forår VIL jeg nemlig have en krukkesamling med forårsblomster a la Dalby... (Okay...dog en noget mindre målestok!).
Derfor kommer løgene fra bulbi også i krukker, når de ankommer matriklen om et par uger.
Indsendt af Esther - Min lille store have kl. 16.10 1 kommentar:
Etiketter: Bulbi, clematis, efterår, farver, fotos, have, klatreplanter, stauder
Jeg bryder mig ikke særlig meget om at smide gode planter ud...og derfor har jeg et mas hvert efterår, når jeg rydder op i jordbærhøjbedet; det vrimler jo med fine nye jordbærplanter, som jeg ikke har plads til nogen steder og derfor må kassere.
I år har jeg dog så fået plads til nogle af dem, da vi har bygget et jordbærtårn...(eller hvad man nu skal kalde det)
Da det er nye planter, giver de nok ikke så meget næste sommer, men det gør de så næste år igen. Hovedsagen er, at de får etableret sig.
Jeg ved ikke hvilken sort det er, da det var jordbær, der stod her dengang jeg flyttede ind - men de smager GODT :)
Etiketter: bær, have, køkkenhave
Det allerførste lille stykke sti, jeg fik lagt i det blå bed, bestod af otte 30x30 betonfliser.
Stien fungerede som sådan fint nok, men jeg ville nu alligevel have fliserne udskiftet med chaussesten, så alle stierne ser ens ud - og - fordi jeg havde et overskud af chaussesten.
Lige så ønskede jeg en lille kant ved "træ-bedet" (bagerst i billedet), da jorden skrider ned på stien i heftigt regnvejr.
Nu er mine ønsker opfyldt og stiforløbet ser nu således ud:
Det har pyntet rigtig meget og jeg er svært tilfreds med resultatet. Jeg overvejer dog at forlænge de to stenkanter, men nu må vi se...
Jeg selv har fået gravet lidt i det lyserøde bed; det var ved at blive kvalt i bergenia og pileurt...så jeg bevæbnede mig med min greb og gik til angreb og tyndede kraftigt ud i planterne.
Det gav luft i bedet - og plads til nogle af mine nyindkøbte stauder, ligesom jeg også fik reddet mine alunrod og storkenæb, der var tæt på at lide kvælningsdøden.
Da manden kom hjem fik vi i fællesskab lavet et "jordbær-tårn" - en simpel, men sød ide set i en af mine engelske havebøger (Gardeners' World: 101 Ideas for Small Gardens) - jeg glemte dog at tage et billede, så det kommer på i morgen
Etiketter: bede, belægningssten, haveomlægning, lyserødt bed, stauder, storkenæb
Så kom de stauder jeg havde bestilt i sidste uge hos Thyboesminde Stauder.
Det er som sagt første gang jeg har bestilt stauder via nettet, men de ser nu ud til at have klaret turen fint. Et par af dem var kun svagt fugtige, men det er der jo råd for :)
De to nye storkenæb ovenfor.
Mandstro og tidsel nedenfor.
Nu står alle syv stauder i en flamingokasse og drikker vand :)
Regner med at få dem plantet ud i løbet af weekenden. Skal lige finde plads til dem først ;)
Stauderne er:
2 Eryngium planum 'Blue Hobbit'
2 Eryngium planum 'Silver Salentino
1 Geranium maculatum 'Ginette'
1 Cirsium rivulare 'Atropurpureum'
1 Geranium ibericum 'Ushguli Grijs'
Her til sidst et par fotos af haven, der begynder at antage efterårsfarver...
De gule clematis blomstrer stadig helt vildt - skønt :)
Der kommer dog også en anden storblomstrende clematis, som jeg ikke kender navnet på...jeg mindes ikke at have plantet den (den har jo lyserødt skær!)...men hvordan skulle den ellers dukke op?